Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: AB határozatot, ABH 1997, 397. stb.] Az Alkotmánybíróság a 29/1997. (IV. 29.) AB határozatában pedig kifejtette,
Paragraph Index: 721

AB határozatot, ABH 1997, 397. stb.] Az Alkotmánybíróság a 29/1997. (IV. 29.) AB határozatában pedig kifejtette, hogy a törvényhozási eljárás garanciális szabályainak mellõzése — adott esetben — közjogi érvénytelenségre vezethet (ABH 1997, 122., 128.). Mindezeket szem elõtt tartva az Alkotmánybíróság úgy ítélte meg, hogy alkotmányvédelmi feladata körében is rendelkezésre állnak olyan biztosítékok, amelyekkel az Alkotmány szerint független és önálló szervek (közöttük az Alkotmánybíróság) alkotmányos jogállásának tiszteletben tartását — a hatalmi ágak elválasztásának elvét — biztosíthatja. 2.2. Az indítványozó az utólagos normakontrollra irányuló kérelmét az Alkotmánybíróság belsõ viszonyait érintõ szabályozási autonómia védelme tekintetében is megfogalmazta. Ezzel kapcsolatban az Alkotmánybíróság — az indítvány alapján — áttekintette az alkotmányos szervekre (az egyes hatalmi ágakra) vonatkozó hatályos szabályozást. Az Országgyûlést érintõen maga az Alkotmány fogalmaz meg rendelkezést: az Alkotmány 24. § (4) bekezdése értelmében „az Országgyûlés a jelen lévõ országgyûlési képviselõk kétharmadának szavazatával elfogadott Házszabályban állapítja meg mûködésének szabályait és tárgyalási rendjét.” Ezen alkotmányos felhatalmazás alapján

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes